CELEX: 32015R1430
Language: bg
Date: 2015-08-26 00:00:00
Title: Регламент за изпълнение (ЕС) 2015/1430 на Комисията от 26 август 2015 година за вписване на наименование в регистъра на защитените наименования за произход и защитените географски указания [Jambon de Lacaune (ЗГУ)]

27.8.2015   
            
            
               BG
            
            
               Официален вестник на Европейския съюз
            
            
               L 224/35
            
         РЕГЛАМЕНТ ЗА ИЗПЪЛНЕНИЕ (ЕС) 2015/1430 НА КОМИСИЯТА
   от 26 август 2015 година
   за вписване на наименование в регистъра на защитените наименования за произход и защитените географски указания [Jambon de Lacaune (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:
   
               (1)
            
            
               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Jambon de Lacaune“, подадено от Франция, бе публикувано в Официален вестник на Европейския съюз
                   (2).
            
         
               (2)
            
            
               Тъй като Комисията не е получила никакви възражения по член 51 от Регламент (ЕС) № 1151/2012, наименованието „Jambon de Lacaune“ следва да се регистрира.
            
         
               (3)
            
            
               С писмо, получено на 3 март 2014 г., френските органи съобщиха на Комисията, че предприятието SARL René Pujol, 11 avenue de Lattre de Tassigny, BP 52 81230 Lacaune и предприятието Maison Nègre, charcuterie lacaunaise, 6 avenue de Naurois, 81230 Lacaune, установени на тяхна територия, законно са предлагали на пазара продукт с търговското наименование „Jambon de Lacaune“, използвайки го непрекъснато в продължение на повече от пет години, и са отбелязали това в националната процедура за предявяване на възражения.
            
         
               (4)
            
            
               Тъй като предприятията SARL René Pujol и Maison Nègre, посочени в съображение 3, отговарят на условията, предвидени в член 15, параграф 1 от Регламент (ЕС) № 1151/2012, за получаване на право на преходен период за използване на законно основание на търговското наименование след неговата регистрация, би следвало да им се предостави преходен период от пет години за използването на наименованието „Jambon de Lacaune“, който започва от датата, на която заявлението за регистрация се изпраща на Комисията.
            
         
               (5)
            
            
               Мерките, предвидени в настоящия регламент, са в съответствие със становището на Комитета по качеството на селскостопанските продукти,
            
         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Jambon de Lacaune“ (ЗГУ).
   Наименованието по първа алинея се използва за идентифициране на продукт от клас 1.2 Месни продукти (варени, осолени, пушени и др.) от приложение XI към Регламент за изпълнение (ЕС) № 668/2014 на Комисията (3).
   Член 2
   Предприятията SARL René Pujol и Maison Nègre имат право да продължат да използват регистрираното наименование „Jambon de Lacaune“ (ЗГУ) до 3 март 2019 г.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 август 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 343, 14.12.2012 г., стр. 1.
   
      (2)  ОВ C 47, 10.2.2015 г., стр. 5.
   
      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).